SL Uradni list Evropske unije C 71/46

Mnenje Odbora regij o Predlogu Uredbe Evropskega parlamenta in Sveta o oblikovanju evropskega združenja za čezmejno sodelovanje

(2005/C 71/11)

ODBOR REGIJ JE

OB UPOŠTEVANJU predloga Uredbe Evropskega parlamenta in Sveta o oblikovanju evropskega združenja za čezmejno sodelovanje, ki ga je Evropska komisija sprejela 14. julija 2004, COM(2004) 496 final – 2004/0168 (COD);

OB UPOŠTEVANJU odločitve Evropske komisije z dne 15. julija 2004, da v skladu s členom 159(3) Pogodbe ES z Odborom posvetuje o tej zadevi;

OB UPOŠTEVANJU odločitve Sveta EU z dne 8. novembra 2004, da se o zadevi posvetuje z Odborom;

OB UPOŠTEVANJU člena 265(1) Pogodbe ES, ki določa: „Svet ali Komisija se posvetuje z Odborom regij v primerih, predvidenih s to pogodbo, in v vseh drugih primerih, za katere ena od teh dveh institucij meni, da je to primerno, zlasti tistih, ki zadevajo čezmejno sodelovanje“;

OB UPOŠTEVANJU člena III- 220 pogodbe o Ustavi za Evropo, ki pravi: „Da bi Unija pospešila svoj vsesplošni skladni razvoj, razvija in izvaja tiste svoje dejavnosti, ki vodijo h krepitvi njene ekonomske, socialne in teritorialne kohezije.“ […] „Med prizadetimi območji je treba posvetiti posebno pozornost območjem, prizadetim zaradi prestrukturiranja industrije in območjem, s težavnimi in trajnimi naravnimi ali demografskimi pomanjkljivostmi, kot so severne regije z nizko gostoto prebivalstva ter otoške, obmejne in gorske regije.“

OB UPOŠTEVANJU sklepa svojega predsednika z dne 5. aprila 2004, da naroči komisiji za politiko ozemeljske kohezije, naj pripravi mnenje o tej temi;

OB UPOŠTEVANJU poročil Evropskega parlamenta: poročila „Gerlach“ iz leta 1976 o regionalni politiki Skupnosti, ki zadeva regije ob notranjih mejah Skupnosti (1), poročila „Boot“ iz leta 1984 o krepitvi čezmejnega sodelovanja (2), poročila „Schreiber“ iz leta 1986 o regiji Posarje-Lorena-Luksemburg (3), poročila „Poetschki“ o čezmejnem sodelovanju na notranjih mejah (4), poročila „Chiabrando“ iz leta 1988 o razvojnem programu za obmejno regijo Španija/Portugalska (5), poročila „Cushnahan“ iz leta 1990 o pobudi Skupnosti INTERREG (6) in poročila „Muru“ iz leta 1994 o pobudi Skupnosti INTERREG II (7);

OB UPOŠTEVANJU madridske deklaracije Sveta Evrope iz leta 1980 in njenih dodatnih protokolov, ki so ji sledili (leta 1995 in 1998);

OB UPOŠTEVANJU mnenja Kongresa lokalnih in regionalnih skupnosti Sveta Evrope o delovnem dokumentu z naslovom „Nov pravni instrument za čezmejno sodelovanje“ komisije za politiko ozemeljske kohezije (COTER) Odbora regij, ki ga je predsedstvo Kongresa sprejelo na seji dne 4. maja 2004. Poročevalec: gospod Van Staa (Avstrija, L, ELS/CD)

OB UPOŠTEVANJU Bele knjige o upravljanju evropskih institucij, ki jo je Evropska komisija predstavila leta 2001 (COM(2001) 428 final), v kateri je zapisano, da bo Komisija „preučila, kako bi lahko čezmejno sodelovanje regionalnih ali lokalnih akterjev bolje podprli na ravni EU, da bi predstavila predloge do konca leta 2003 (3.1)“;

OB UPOŠTEVANJU svojega mnenja iz marca 2002 o Strategijah za spodbujanje čezmejnega in medregijskega sodelovanja v razširjeni EU – osnovnega dokumenta, ki določa smernice za prihodnost (OR 181/2000 fin) (8);

OB UPOŠTEVANJU svoje študije o Vseevropskem sodelovanju med teritorialnimi oblastmi: novi izzivi in prihodnji ukrepi za izboljšanje sodelovanja iz oktobra 2001, pripravljene v tesnem sodelovanju z Združenjem evropskih obmejnih regij, za pripravo zgoraj omenjenega mnenja;

OB UPOŠTEVANJU Tretjega poročila o ekonomski in socialni koheziji z naslovom Novo partnerstvo za kohezijo: konvergenca, konkurenčnost, sodelovanje, ki ga je 18. februarja 2004 sprejela Evropska komisija, ki na koncu navaja, da „želi Komisija predlagati nov pravni instrument v obliki evropske strukture sodelovanja (‚čezmejnega regionalnega organa‘), da bi države članice, regije in lokalne oblasti lahko reševale – v okviru programov Skupnosti in izven njih – tradicionalne pravne in upravne težave, s katerimi se srečujejo pri vodenju čezmejnih programov in projektov. Cilj bi bil naložiti tej novi pravni strukturi pristojnost, da opravlja aktivnosti sodelovanja v imenu javnih oblasti“;

OB UPOŠTEVANJU svojega mnenja o Tretjem poročilu o ekonomski in socialni koheziji z dne 16. junija 2004 (CdR 120/2004 fin);

OB UPOŠTEVANJU poročila naproti novemu pravnemu instrumentu skupnosti, ki bi olajšal javno-pravno vseevropsko sodelovanje med teritorialnimi skupnostmi v Evropski uniji, ki ga je za Evropsko komisijo pripravilo Združenje evropskih obmejnih regij (AEBR) in temelji na delu, ki ga je že opravilo skupaj z Odborom regij v okviru zgoraj omenjene študije;

OB UPOŠTEVANJU predzakonodajne vloge Odbora regij v tesnem posvetovanju z Evropsko komisijo ter stališči, ki so jih lokalne in regionalne skupnosti izrazile v pripravljalni fazi;

OB UPOŠTEVANJU svojega osnutka mnenja (CdR 62/2004 rev. 3), ki ga je dne 24. septembra 2004 sprejela komisija za politiko ozemeljske kohezije (Poročevalec: gospod Niessl, deželni glavar Gradiščanske, (A/SES).

na svojem 57. plenarnem zasedanju z dne 17. in 18. novembra 2004 (seja z dne 18. novembra 2004) sprejel naslednje mnenje:

Stališča Odbora regij

ODBOR REGIJ

1. podpira namen Evropske Komisije trajnostno izboljšati pravne in institucionalne pogoje za čezmejno, nadnacionalno in medregionalno sodelovanje (vseevropsko sodelovanje) na nacionalni, regionalni in lokalni ravni ter meni, da je v skladu s predloženim predlogom uredbe in takem sodelovanju možno učinkoviteje kot doslej rešiti obstoječe težave;

2. vendarle predlaga, da bi se nov pravni instrument imenoval „Evropsko združenje za vseevropsko sodelovanje“ (EZVS) in ne „Evropsko združenje za čezmejno sodelovanje“ (EZČS), kajti to poimenovanje izraža tudi možno uporabo pravnega instrumenta za nadnacionalno in medregionalno sodelovanje, kot to določa člen 1 predloga uredbe;

3. se strinja z Evropsko komisijo, da države članice same ne morejo dovolj in učinkovito izboljšati pogojev za vseevropsko sodelovanje ter da je delovanje Skupnosti zagotovljeno s členom 5(2) PES (načelo subsidiarnosti) ob upoštevanju predloženih nadnacionalnih vidikov in očitnih prednosti pristopa Skupnosti v primerjavi z ukrepi na ravni 25 držav članic;

4. se strinja z Evropsko komisijo, da predlog uredbe v skladu s členom 5(3) PES (načelo sorazmernosti) ne presega meril, potrebnih za uresničitev ciljev Pogodbe, ker nudi le neobvezen okvir za vseevropsko sodelovanje in določa le minimalne zahteve za ustanovitev in delovanje Evropskega združenja za vseevropsko sodelovanje;

5. pozdravlja dejstvo, da Evropska komisija opira svoj osnutek uredbe na člen 159 PES in da se na osnovi te pravne podlage uporablja postopek soodločanja v skladu s členom 251 PES, po katerem Svet odloča s kvalificirano večino;

6. pozdravlja, da je Evropska komisija za pravni instrument izbrala uredbo, ki omogoča, da regionalne in lokalne skupnosti po želji ustanovijo Evropsko združenje za vseevropsko sodelovanje, brez izvajalnih ukrepov oz. potrditve posameznih držav članic;

7. hkrati pa pozdravlja, da so pri ustanovitvi Evropskega združenja za vseevropsko sodelovanje poleg regionalnih in lokalnih skupnosti lahko partnerice tudi države članice, ki tako lahko v okviru čezmejnega, nadnacionalnega in medregionalnega sodelovanja pripomorejo k povečanju ekonomske in socialne kohezije v Evropi;

8. pozitivno ocenjuje, da predlog uredbe dopušča, da so poleg držav članic ter regionalnih in lokalnih skupnosti tudi drugi lokalni javni organi lahko člani Evropskega združenja za vseevropsko sodelovanje;

9. pozdravlja dejstvo, da je Evropska komisija sprejela predlog Odbora regij, da naloge Evropskega združenja za vseevropsko sodelovanje ne bi bile omejene le na čezmejno sodelovanje, ampak da je njegovo delovanje možno tudi v okviru nadnacionalnega in medregionalnega sodelovanja; vendarle zahteva, da se besedilo uredbe ustrezno spremeni – kot je predlagano že v naslovu – z namenom, da bo cilj bolj jasen;

10. pozdravlja, da bodo z uredbo uvedeni enotni pogoji za ustanovitev EZVS v vseh državah članicah EU; zahteva, da Komisija zagotovi nadaljnjo uporabo obstoječih dvostranskih sporazumov o vseevropskem sodelovanju;

11. podpira formulacijo člena 3(1) predloga uredbe, ki jo je izbrala Evropska komisija v zvezi z nalogami in pristojnostjo Evropskega združenja za vseevropsko sodelovanje, ki članom prepušča, da sami določijo skupino nalog združenja EZVS;

12. pozdravlja možnost, da se za uporabo izbere nacionalno pravo; toda od Komisije zahteva, da poišče možnosti za preprečevanje kolizije z obstoječim nacionalnim pravom. V primeru, da je sedež EZVS v državi članici, katere pravo naj se ne bi izvajalo, je naloga Evropske komisije, da oblikuje potrebne pogoje za preprečevanje kolizijskih norm;

13. priporoča, da se v uredbo vključijo določbe, ki države članice, kadar je potrebno in v skladu z ustavnimi pravili pooblaščajo, da sprejmejo ustrezne določbe za prenos pristojnosti na EZČS in za nadzor nad slednjim;

14. v nadaljevanju pozdravlja, da je Evropsko združenje za vseevropsko sodelovanje možno zadolžiti tako za izvajanje programov, ki jih financira Skupnost, kot tudi za uresničevanje drugih splošnih ukrepov vseevropskega sodelovanja, kajti to je lahko močna vzpodbuda za nadaljnji razvoj vseevropskih dejavnosti v Evropi, poudarja, da je treba za učinkovitost določb predloga uredbe tretjim osebam omogočiti, da zadolžijo EZČS za izvrševanje programov, ki jih finanira Skupnost;

15. podpira, da ima Evropsko združenje za vseevropsko sodelovanje status pravne osebe, ki je predviden v predlogu uredbe, pa tudi možnost, da se praktično opravljanje nalog Evropskega združenja za vseevropsko povezovanje dodeli enemu njegovih članov, kajti to lahko prepreči razraščanje novih birokratskih struktur;

16. se zavzema za to, da se nalog Evropskega združenja za vseevropsko sodelovanje ne prenese le v celoti, temveč tudi delno oz. se jih porazdeli med njegove člane v ter v zvezi s tem zahteva ustrezno spremembo besedila člena 5(3);.

17. zahteva, da Evropsko združenje za vseevropsko sodelovanje ustanovi skupščino iz predstavnikov svojih članov, ki bo v duhu preglednosti in demokratičnosti prevzela odgovornost za delovanje Evropskega združenja za vseevropsko sodelovanje;

18. meni, da je treba v členu 6 uredbe določiti, da je direktor Evropskega združenja za vseevropsko sodelovanje politično in pravno odgovoren članom, ki so dejavni kot predstavniki skupščine Evropskega združenja za vseevropsko sodelovanje;

19. zahteva, da se sporazumov o vseevropskem sodelovanju, sklenjenih na podlagi uredbe, ne posreduje le vsem članom in državam članicam, ampak tudi Odboru regij. Odbor regij naj bi pripravil seznam obstoječih evropskih združenj za vseevropsko sodelovanje, ki bo evropskim institucijam, državam članicam, regionalnim in lokalnim skupnostim ter tudi posameznim evropskim državljanom omogočal hiter in usmerjen dostop do informacij o določenem evropskem združenju za vseevropsko sodelovanje. Seznam bi lahko prispeval k širitvi dobre prakse v Evropi.

Priporočila Odbora regij

Priporočilo 1

Naslov

Predlog Komisije Predlog spremembe OR v zvezi z ustanovitvijo Evropskega združenja za čezmejno sodelovanje (EZČS). v zvezi z ustanovitvijo Evropskega združenja za čezmejno vseevropsko sodelovanje (EZČS) (EZVS).

Obrazložitev

Sodelovanje držav članic, regij in lokalnih skupnosti pozna tri oblike sodelovanja: čezmejno, medregionalno in nadnacionalno. Pojem vseevropsko sodelovanje pa zajema vse tri oblike. Ustanovitev evropskega združenja bi morala biti možna za vse tri oblike vseevropskega sodelovanja.

Priporočilo 2

(Razlog 1)

(Pojem „čezmejno sodelovanje“ oz. „nadnacionalno in medregionalno sodelovanje“ je treba v celotnem dokumentu ustrezno spremeniti v „vseevropsko sodelovanje“.)

Predlog Komisije Predlog spremembe OR Člen 159(3) PES predvideva, da se za uresničitev ciljev ekonomske in socialne kohezije, ki so predvideni v Pogodbi, lahko določijo posebne dejavnosti izven skladov, navedenih v prvem odstavku tega člena. Usklajen razvoj celotnega ozemlja Skupnosti in krepitev ekonomske in socialne kohezije zajemata krepitev čezmejnega sodelovanja. V ta namen se priporoča sprejetje ukrepov, ki so potrebni za izboljšanje pogojev, pod katerimi bo možno uresničiti dejavnosti čezmejnega sodelovanja. Člen 159(3) PES predvideva, da se za uresničitev ciljev ekonomske in socialne kohezije, ki so predvideni v Pogodbi, lahko določijo posebne dejavnosti izven skladov, navedenih v prvem odstavku tega člena. Usklajen razvoj celotnega ozemlja Skupnosti in krepitev ekonomske in socialne kohezije zajemata krepitev čezmejnega nadnacionalnega in medregionalnega sodelovanja (v nadaljevanju „vseevropsko sodelovanje“). V ta namen se priporoča sprejetje ukrepov, ki so potrebni za izboljšanje pogojev, pod katerimi bo možno uresničiti dejavnosti čezmejnega vseevropskega sodelovanja.

Obrazložitev

V skladu s priporočilom 1 je treba spremeniti besedilo skladno z zgoraj navedenim.

Priporočilo 3 (novo priporočilo)

(Razlog 7)

Predlog Komisije Predlog spremembe Odbora regij (7) Za premagovanje ovir, ki preprečujejo čezmejno sodelovanje, je treba uvesti instrument za sodelovanje na skupnostni ravni, ki na ozemlju Skupnosti dovoljuje ustanavljanje evropskih združenj s statusom pravne osebe, z imenom „Evropsko združenje za čezmejno sodelovanje“ (EZČS). Poseganje v EZČS je neobvezno. (7) Za premagovanje ovir, ki preprečujejo čezmejno sodelovanje, je treba uvesti instrument za sodelovanje na skupnostni ravni, ki na ozemlju Skupnosti dovoljuje ustanavljanje evropskih združenj s statusom pravne osebe, z imenom „Evropsko združenje za čezmejno sodelovanje“ (EZČS). Poseganje v EZČS je neobvezno. Obstoječi meddržavni sporazumi za čezmejno, medregionalno in nadnacionalno usklajevanje med občinami in/ali regijami in/ali državami še naprej ostajajo v uporabi.

Obrazložitev

Glede na čezmejno sodelovanje uredba ne sme omejevati pravnega področja veljavnosti obstoječih dvostranskih sporazumov, kot je na primer sporazum iz Karlsruheja.

Priporočilo 4

(Razlog 10)

Predlog Komisije Predlog spremembe OR Člani lahko sklenejo, da ustanovijo Evropsko združenje za čezmejno sodelovanje v obliki samostojne pravne entitete ali da njegove naloge dodelijo enemu od članov. Člani lahko sklenejo, da ustanovijo Evropsko združenje za čezmejno vseevropsko sodelovanje v obliki samostojne pravne entitete ali da njegove naloge dodelijo enemu oz. več od članov om.

Obrazložitev

V skladu s priporočilom 1 je treba spremeniti besedilo skladno z zgoraj navedenim.

Priporočilo 5

(Razlog 11)

Predlog Komisije Predlog spremembe OR […] ki predstavljajo le pobude držav članic in njihovih regij ter lokalnih skupnosti, brez finančne udeleženosti Skupnosti. […] ki predstavljajo le pobude držav članic in/ali njihovih regij ter lokalnih skupnosti, brez finančne udeleženosti Skupnosti.

Obrazložitev

Ustreza značilnostim vseevropskega sodelovanja, kjer bi morale biti dejavne tudi regionalne in lokalne skupnosti, brez prisotnosti ravni držav članic, kot partnerji vseevropskega sodelovanja držav članic.

Priporočilo 6

Člen 1(1)

Predlog Komisije Predlog spremembe OR Značilnosti Evropskega združenja za čezmejno sodelovanje (EZČS) Združenje Skupnosti se lahko ustanovi na območju Skupnosti v obliki Evropskega združenja za čezmejno sodelovanje (EZČS) pod pogoji in v skladu s spremembami te uredbe Značilnosti Evropskega združenja za čezmejno sodelovanje (EZČS EZVS) Združenje Skupnosti je lahko ustanovljeno na območju Skupnosti v obliki Evropskega združenja za čezmejno vseevropsko sodelovanje (EZČS EZVS) pod pogoji in v skladu s spremembami te uredbe.

Obrazložitev

V skladu s priporočilom 1 je treba spremeniti besedilo skladno z zgoraj navedenim.

Priporočilo 7

Člen 1(3)

Predlog Komisije Predlog spremembe OR Cilj Evropskega združenja za čezmejno sodelovanje (EZČS) je spodbujati in omogočiti lažje čezmejno sodelovanje držav članic ter regionalnih in lokalnih skupnosti, z namenom okrepiti ekonomsko in socialno kohezijo. Cilj Evropskega združenja za čezmejno vseevropsko sodelovanje (EZČS EZVS) je spodbujati in omogočiti lažje čezmejno, nadnacionalno in medregionalno sodelovanje (vseevropsko sodelovanje) držav članic ter regionalnih in lokalnih skupnosti, z namenom okrepiti ekonomsko in socialno kohezijo.

Obrazložitev

V skladu s priporočilom 1 je treba spremeniti besedilo skladno z zgoraj navedenim.

Priporočilo 8

Člen 2 (3)

Predlog Komisije Predlog spremembe OR Člani lahko sklenejo, da bodo ustanovili Evropsko združenje za čezmejno sodelovanje v obliki samostojne pravne entitete ali da njegove naloge dodelijo enemu od članov. Člani lahko sklenejo, da bodo ustanovili Evropsko združenje za čezmejno vseevropsko sodelovanje v obliki samostojne pravne entitete ali da njegove naloge dodelijo enemu oz. več od članovm.

Obrazložitev

V skladu s priporočilom 1 je treba spremeniti besedilo skladno z zgoraj navedenim.

Priporočilo 9

Člen 3(1)

Predlog Komisije Amandma EZČS izvaja naloge, ki jih določijo člani, skladno s to uredbo. EZČS izvaja naloge, ki jih določijo člani ali tretje osebe, skladno s to uredbo.

Obrazložitev

Ta dodatek je potreben, če bo v prihodnje EZČS moral izvajati programe, ki jih sofinancira Skupnost.

Priporočilo 10

Člen 3(3)

Predlog Komisije Amandma Na finančno odgovornost članov ali držav članic ob ustanovitvi EZČS ne vplivajo niti skupni niti nacionalni skladi. Ustanovitev EZČS ne vpliva na finančno odgovornost članov za sklade Skupnosti in nacionalne sklade, niti na države članice za sklade Skupnosti. Države članice imajo možnost, da EZČS izpostavijo profesionalnemu ali pravnemu nadzoru na podlagi zakona ali sporazuma. Nadzor se lahko prenese na državo članico ali pa se izvede na ravni Skupnosti.

Obrazložitev

Samoumevno je, da države članice pred nacionalnimi parlamenti odgovarjajo za nacionalne sklade in tega ni treba omenjati v predlogu uredbe. Če pa so države članice (ali v primeru zveznih držav pristojna zvezna država) odgovorne tudi za sklade Skupnosti, je nujno odobriti celovit nadzor držav članic nad EZČS v zvezi z zadevami, ki ne spadajo pod njihov vpliv.

Priporočilo 11

Člen 4(8)

Predlog Komisije Predlog spremembe OR Sporazum se posreduje vsem članom in državam članicam. Sporazum se posreduje vsem članom, in državam članicam in Odboru regij. Odbor regij vnese sporazum v javni seznam vseh sporazumov za vseevropsko sodelovanje.

Obrazložitev

Odbor regij se čuti zavezanega preglednosti v skladu s Pogodbo ES kot enotna služba, ki mora biti kot center strokovnjakov dostopna tako evropskim državljanom kot tudi službam Evropske komisije in mora vedno skrbeti za to, da so informacije, ki zadevajo regionalno in lokalno raven in glede na to tudi državljane, vedno na voljo.

Priporočilo 12

(V členu 5 ter v vseh drugih zadevnih odstavkih)

Predlog Komisije Predlog spremembe OR Poslovnik Statuti

Obrazložitev

Ker združenje deluje na osnovi vrste temeljnih načel, naj bi bila le-ta določena v t. i. statutih. V nasprotju s tem poslovnik določa pravila in pogoje za notranje delovanje. Torej nič ne nasprotuje temu, da se k statutom Evropskega združenja za vseevropsko sodelovanje doda še poslovnik.

V Bruslju, dne 18. novembra 2004 Predsednik Odbora regij Peter STRAUB

(1) UL C 293, z dne 13.12.1976.

(2) UL C 127, z dne 14.5.1984.

(3) UL C 176, z dne 14.7.1986.

(4) UL C 99, z dne 13.4.1987.

(5) UL C 262, z dne 10.10.1988.

(6) UL C 175, z dne 16.7.1990.

(7) UL C 128, z dne 9.5.1994.

(8) UL C 192, z dne 12.8.2002, str. 37.